CELEX: 52020DP0215
Language: el
Date: 2020-09-16 00:00:00
Title: Απόφαση του Ευρωπαϊκού Κοινοβουλίου περί μη διατύπωσης αντίρρησης σχετικά με τον κατ’ εξουσιοδότηση κανονισμό της Επιτροπής της 14ης Ιουλίου 2020 για τη συμπλήρωση του κανονισμού (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου όσον αφορά τα κριτήρια που θα πρέπει να λαμβάνει υπόψη η ΕΑΚΑΑ προκειμένου να προσδιορίσει εάν ένας κεντρικός αντισυμβαλλόμενος εγκατεστημένος σε τρίτη χώρα είναι ή είναι πιθανό να καταστεί συστημικά σημαντικός για τη χρηματοπιστωτική σταθερότητα της Ένωσης ή ενός ή περισσοτέρων από τα κράτη μέλη της (C(2020)4892 — 2020/2726(DEA))

22.9.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 385/178
            
         
      P9_TA(2020)0215
      Απόφαση περί μη διατύπωσης αντίρρησης σε κατ’ εξουσιοδότηση πράξη: τα κριτήρια για να προσδιοριστεί εάν κεντρικός αντισυμβαλλόμενος τρίτης χώρας είναι συστημικά σημαντικός
      Απόφαση του Ευρωπαϊκού Κοινοβουλίου περί μη διατύπωσης αντίρρησης σχετικά με τον κατ’ εξουσιοδότηση κανονισμό της Επιτροπής της 14ης Ιουλίου 2020 για τη συμπλήρωση του κανονισμού (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου όσον αφορά τα κριτήρια που θα πρέπει να λαμβάνει υπόψη η ΕΑΚΑΑ προκειμένου να προσδιορίσει εάν ένας κεντρικός αντισυμβαλλόμενος εγκατεστημένος σε τρίτη χώρα είναι ή είναι πιθανό να καταστεί συστημικά σημαντικός για τη χρηματοπιστωτική σταθερότητα της Ένωσης ή ενός ή περισσοτέρων από τα κράτη μέλη της (C(2020)4892 — 2020/2726(DEA))
      (2021/C 385/26)
      
         Το Ευρωπαϊκό Κοινοβούλιο,
      
                  —
               
               
                  έχοντας υπόψη τον κατ’ εξουσιοδότηση κανονισμό της Επιτροπής (C(2020)4892),
               
            
                  —
               
               
                  έχοντας υπόψη την με ημερομηνία 14 Ιουλίου 2020 επιστολή της Επιτροπής διά της οποίας του ζητείται να δηλώσει ότι δεν θα διατυπώσει αντίρρηση σχετικά με τον κατ’ εξουσιοδότηση κανονισμό,
               
            
                  —
               
               
                  έχοντας υπόψη την με ημερομηνία 2 Σεπτεμβρίου 2020 επιστολή της Επιτροπής Οικονομικής και Νομισματικής Πολιτικής προς τον πρόεδρο της Διάσκεψης των Προέδρων των Επιτροπών,
               
            
                  —
               
               
                  έχοντας υπόψη το άρθρο 290 της Συνθήκης για τη λειτουργία της Ευρωπαϊκής Ένωσης,
               
            
                  —
               
               
                  έχοντας υπόψη τον κανονισμό (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου, της 4ης Ιουλίου 2012, για τα εξωχρηματιστηριακά παράγωγα, τους κεντρικούς αντισυμβαλλομένους και τα αρχεία καταγραφής συναλλαγών (1), και ιδίως το άρθρο 25 παράγραφος 2α και το άρθρο 82 παράγραφος 6 αυτού,
               
            
                  —
               
               
                  έχοντας υπόψη το άρθρο 111 παράγραφος 6 του Κανονισμού του,
               
            
                  —
               
               
                  έχοντας υπόψη τη σύσταση για την έκδοση απόφασης της Επιτροπής Οικονομικής και Νομισματικής Πολιτικής,
               
            
                  —
               
               
                  έχοντας υπόψη ότι δεν διατυπώθηκαν αντιρρήσεις εντός της προθεσμίας που ορίζεται στο άρθρο 111 παράγραφος 6 τρίτη και τέταρτη περίπτωση του Κανονισμού του, η οποία έληξε στις 15 Σεπτεμβρίου 2020,
               
            
                  A.
               
               
                  λαμβάνοντας υπόψη ότι σε διάφορες κατ’ εξουσιοδότηση πράξεις που πρόκειται να εκδοθούν δυνάμει του πρόσφατα τροποποιηθέντος κανονισμού (ΕΕ) αριθ. 648/2012 (EMIR) ορίζεται ο τρόπος με τον οποίο θα εφαρμόζονται οι διατάξεις του κανονισμού EMIR στους κεντρικούς αντισυμβαλλομένους τρίτων χωρών που παρέχουν υπηρεσίες σε επιχειρήσεις της Ένωσης· λαμβάνοντας υπόψη ότι με τις εν λόγω κατ’ εξουσιοδότηση πράξεις θα τεθούν σε ισχύ οι διευρυμένες εξουσίες της Ευρωπαϊκής Αρχής Κινητών Αξιών και Αγορών (ΕΑΚΑΑ)· λαμβάνοντας υπόψη ότι οι κεντρικοί αντισυμβαλλόμενοι τρίτων χωρών που θεωρούνται από συστημικής σκοπιάς σημαντικοί για τη χρηματοπιστωτική σταθερότητα της Ένωσης ή κάποιου από τα κράτη μέλη της θα πρέπει να υπόκεινται σε ειδικές απαιτήσεις και ενισχυμένη εποπτεία από την ΕΑΚΑΑ, προκειμένου να διασφαλίζονται ισότιμοι όροι ανταγωνισμού με τους κεντρικούς αντισυμβαλλομένους της Ένωσης και να διαφυλάσσεται η σταθερότητα του χρηματοπιστωτικού συστήματος της Ένωσης·
               
            
                  B.
               
               
                  λαμβάνοντας υπόψη ότι με το άρθρο 25 παράγραφος 2α ανατίθεται την Επιτροπή να εκδώσει κατ’ εξουσιοδότηση πράξη προς περαιτέρω εξειδίκευση των κριτηρίων που πρέπει να εφαρμόζει η ΕΑΚΑΑ όταν προσδιορίζει εάν ένας κεντρικός αντισυμβαλλόμενος τρίτης χώρας είναι ή είναι πιθανόν να καταστεί συστημικά σημαντικός για τη χρηματοπιστωτική σταθερότητα της Ένωσης ή ενός ή περισσοτέρων από τα κράτη μέλη της·
               
            
                  Γ.
               
               
                  λαμβάνοντας υπόψη ότι ο υπόψη κατ’ εξουσιοδότηση κανονισμός θα πρέπει να τεθεί σε ισχύ επειγόντως προκειμένου να διασφαλιστεί κατάλληλη προετοιμασία της Ένωσης όταν το δίκαιο της Ένωσης παύσει να ισχύει στο Ηνωμένο Βασίλειο μετά τη λήξη της μεταβατικής περιόδου·
               
            
               
                  1.
               
               
                  δηλώνει ότι δεν διατυπώνει αντίρρηση σχετικά με τον κατ’ εξουσιοδότηση κανονισμό·
               
            
               
                  2.
               
               
                  αναθέτει στον Πρόεδρό του να διαβιβάσει την παρούσα απόφαση στο Συμβούλιο και στην Επιτροπή.
               
            
         (1)  ΕΕ L 201 της 27.7.2012, σ. 1.